|  |  |
| --- | --- |
|  |  |
| ETTEKIRJUTUSTallinn |  15.06.2020 nr 7.2-6.2/856 |

04.06.2020.a toimunud paikvaatlusel Tallinna Lasteaia Kirsike hoones, aadressiga Paekaare tn 76, Tallinn tuvastati õigusrikkumised, mille olemus on kirjeldatud paikvaatluse protokollis nr 7.2-5.2/1042-1.

Päästeameti Põhja päästekeskuse ohutusjärelevalve büroo juhtivinspektor Jelena Sibul, võtnud aluseks korrakaitseseaduse § 28 lg 1 ja lg 2 ning hinnanud haldusmenetluse käigus kogutud tõendeid ja välja selgitatud asjaolusid,

 otsustas:

Anda käesoleva haldusakti adressaadile – Tallinna linnale (Tallinna Haridusameti kaudu) aadressil Paekaare 76, Tallinnas, Harjumaal asuva Tallinna Lasteaia Kirsike hoone ja sinna juurde kuuluva territooriumi omanikule, järgmised ettekirjutused, mis tulevad täita määratud tähtaegadeks:

1. **Tagada A korpuse koridoris väljapääsude uste laius vähemalt 1050 mm**.

***Põhjendus:*** *paikvaatlusel tuvastati, et A korpuse koridorist sisehoovi viivad evakuatsioonipääsud ei vasta lasteaia esialgsele ehitusprojektile, ei ole nõuetekohased ning ei vii ohutult maapinnale, kuna väljapääsude uste laius on väike 770-810 mm, mis võib põhjustada evakuatsiooni korral ummikut. Seega ei ole loodud eeldusi, et tulekahju puhkemise korral on tagatud ehitisest kiire ja ohutu evakuatsioon, mistõttu võivad sattuda ohtu inimeste tervis ja elu.*

*Tuleohutuse seaduse § 3 lõike 1 punkt 6 ja § 6 lg 1 kohustavad isikut (füüsiline või juriidiline) tagama ohutu evakuatsiooni ja kergesti läbitava evakuatsioonitee. Enne siseministri 30.03.2017 määruse nr 17 „Ehitisele esitatavad tuleohutusnõuded ja nõuded tuletõrje veevarustusele“ (edaspidi SIM 30.03.2017 määrus nr 17) jõustumist õiguslikul alusel ehitatud ehitis, mida kasutatakse ehitisele ettenähtud kasutamisotstarbe kohaselt, peab evakuatsioonile kehtestatud nõuete osas vastama käesoleva määruse §-des 5,12-14,29, 30, 32,33,34 ja 34¹ ning 6. peatükis sätestatud nõuetele, arvestades § 3 lõikes 4 sätestatut (SIM 30.03.2017 määrus nr 17 § 55 lg 2). Ehituslikud evakuatsiooninõuded (nt evakuatsioonitee pikkus ja mõõtmed, evakuatsioonipääsude arv, evakuatsiooniteel asuvad uksed jne) on reguleeritud SIM 30.03.2017 määruse nr 17 peatükis 6, mille § 48 lg 2 p 2 kohaselt hoones, mida kasutab rohkem kui 60 inimest, peab ukse valgusava laius olema vähemalt 1050 millimeetrit. Päästekeskus leiab, et lasteaias piisava arvu ja nõutava laiusega evakuatsioonipääse puudumise puhul ei ole turvaline evakuatsioon tagatud.*

**Alus:** tuleohutuse seadus § 3 lg 1 p 6 ja § 6 lg 1 ning

siseministri 30.03.2017 määruse nr 17 „Ehitisele esitatavad tuleohutusnõuded ja nõuded tuletõrje veevarustusele“ § 55 lg 2 vastavalt § 48 lg 2 p 2

 **Täitmise tähtaeg: 1.jaanuar 2023**

**Sunniraha hoiatus:** juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit- **sunniraha 1200,00 (üks tuhat kakssada) eurot.**

1. **Ehitada raamatukogus väljapääs laiusega vähemalt 850mm.**

***Põhjendus:*** *paikvaatluse käigus tuvastati, et raamatukogus väljapääsu ukse laius ei ületa 620mm. Päästekeskus leiab, et otse väljumisteel evakuatsiooninõuetele mittevastava ukse puhul kukkumisvõimalus tulekahju korral on väga suur ja väljumistee ei ole ohutu ning liikumiskõlbulik. Lasteaia ruumides kitsad evakuatsioonipääsu uksed ei taga hoonest kiire ja ohutu evakuatsiooni (Tuleohutuse seadus § 3 lg 1 p 6).*

*Siseministri 30.03.2017 määrus nr 17 „Ehitisele esitatavad tuleohutusnõuded ja nõuded tuletõrje veevarustusele “(edaspidi SIM 30.03.2017 määrus nr 17) § 55 lg 2 järgi peab enne nimetatud määruse jõustumist õiguslikul alusel ehitatud ehitis, mida kasutatakse ehitisele ettenähtud kasutamisotstarbe kohaselt, peab evakuatsioonile kehtestatud nõuete osas vastama käesoleva määruse §-des 29, 30, 32 ja 33 ning 6. peatükis (§-d 41-49) sätestatud nõuetele, arvestades § 3 lõikes 4 sätestatut. SIM 30.03.2017 määruse nr 17 § 48 lg 1 p 2 kohaselt evakuatsiooniteel ja väljumisteel paiknev uks peab avanema evakuatsiooni suunas, välja arvatud alla 30 inimese evakuatsiooniks ette nähtud uks. Lähtuvalt SIM 30.03.2017 määruse nr 17 § 48 l-st 2 ja 3 evakuatsiooniukse valgusava laius peab vastama ettenähtud maksimaalsele evakuatsioonitee kasutajate arvule ja:*

 *1) hoone siseukse ukse valgusava laius peab üldjuhul olema vähemalt 850 millimeetrit;*

 *2) hoones, mida kasutab rohkem kui 60 inimest, peab ukse valgusava laius olema vähemalt 1050 millimeetrit;*

 *3) lävepaku kõrgus võib olla maksimaalselt 25 millimeetrit.*

*Evakuatsiooniukse valgusava minimaalkõrguseks on pealmaakorrustel vähemalt 2000 millimeetrit, pööningul ja keldris vähemalt 1800 millimeetrit.*

*Evakuatsiooniteel paiknev uks peab olema ehitatud ja paigaldatud nii, et hoone kasutajad saaksid võimalikult kiiresti evakueeruda.*

**Alus:** tuleohutuse seadus § 3 lg 1 p 6 ja

siseministri 30.03.2017 määrus nr 17 „Ehitisele esitatavad tuleohutusnõuded ja nõuded tuletõrje veevarustusele“ § 55 lg 2 vastavalt § 48 lg 1 p 2 ja p 3

 **Täitmise tähtaeg: 1.jaanuar 2023**

**Sunniraha hoiatus:** juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit- **sunniraha 400,00 (nelisada) eurot.**

1. **Koostada lasteaia operatiivkaart, seejärel esitada Põhja päästekeskusele ja paigutada hoonesse päästekomando sisenemisteele.**

.

***Põhjendus***: *vastavalt siseministri 30.03.2017 määrus nr 17 „Ehitisele esitatavad tuleohutusnõuded ja nõuded tuletõrje veevarustusele“ § 55 lg 4 sätestatule ehitis, mis on õiguslikul alusel ehitatud peab lisaks käesoleva paragrahvi lõigetes 1–3 sätestatule vastama käesolevas määruses operatiivkaardi kohta kehtestatud nõuetele. Sama määruse § 52 lg 5 p 1 ja lg 6 kohaselt operatiivkaart koostatakse enesekontrolli tuleohutusaruande esitamise kohustusega ettevõttes. Kui operatiiv-kaardi koostamise kohustusega hoones ei ole päästemeeskonna infopunkti, paigutatakse operatiivkaart päästemeeskonna sisenemisteele, võimalikult sissepääsu lähedale hõlpsasti avatavasse kappi, millele kantakse sellekohane tähistus.* O*peratiivkaardile kantav minimaalne teave on sätestatud eelpool nimetatud määruse lisas 9.*

*Haldusmenetluse käigus tuvastati, et aadressil paekaare tn 76, Tallinn hoones puudub operatiivkaart.*

Alus: siseministri 30.03.2017 määrus nr 17 „Ehitisele esitatavad tuleohutusnõuded ja nõuded tuletõrje veevarustusele“ §55 lg 4 ning§ 52 lg 5 p 2 ja lg 6 ning lisa 9

 **Täitmise tähtaeg: 1. september 2020**

**Sunniraha hoiatus**: juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit- **sunniraha 100,00 (üks sada) eurot.**

Juhul kui haldusakti adressaat leiab, et haldusaktiga või haldusmenetluse käigus on rikutud tema õigusi või piiratud tema vabadusi, on tal õigus esitada vaie Päästeametile (Raua 2, 10124 Tallinn, rescue@rescue.ee) või kaebus Tallinna Halduskohtu Tallinna kohtumajja (Pärnu mnt 7, 15082 Tallinn, tlnhktallinn.menetlus@kohus.ee) 30 päeva jooksul arvates päevast, millal ta vaidlustatavast haldusaktist teada sai või oleks pidanud teada saama.

Ettekirjutuse täitmisest palume informeerida Päästeameti Põhja päästekeskust kirjalikult Erika tn 3, 10416 Tallinna linn, Harju maakond või digitaalselt allkirjastatud dokumendina elektronposti aadressil jelena.sibul@rescue.ee või pohja@rescue.ee 10 päeva jooksul arvates ettekirjutuses määratud täitmise tähtajast.

Märkused:

Teatame, et jõus on Põhja päästekeskuse 26.07.2018 ettekirjutuses nr 7.2-6.2/1492 sisalduva ettekirjutuse nr 3 „Omanikul tagada aadressil Paekaare 76, Tallinn lasteaia katuselt varuevakuatsiooniteel asuval hoonevälisel trepil inimeste ohutu evakueerumine“ täitmise tähtaeg saabub 1. jaanuar 2023. Määrati sunniraha 1000,00 eurot.

Teatame, et kehtiv on ka Päästeameti Põhja päästekeskuse 26.07.2018 koostatud ettekirjutuses nr 7.2-6.2/1492 sisalduv ettekirjutus nr 6, mis kohustab adressaati tagama Paekaare 76, Tallinn lasteaia hoonesse paigaldatud turvavalgustussüsteemi töökorrasolek. Määrati sunniraha 300,00 eurot. Ettekirjutuse täitmise tähtajaks määrati 01.10.2018. Ettekirjutus on käesolevaks ajaks täitmata.

 (allkirjastatud digitaalselt)

Jelena Sibul

Ohutusjärelevalve büroo juhtivinspektor

Põhja päästekeskus

Käesolev ettekirjutus on saadetud meiliaadressile elektrooniliselt:

1. Tallinna Haridusamet e-mail haridusamet@tallinnlv.ee
2. Tallinna Lasteaed Kirsike e-mail direktor@kirsike.edu.ee

+372 51967744

jelena.sibul@rescue.ee